CELEX: 62018TN0081
Language: da
Date: 2018-02-09 00:00:00
Title: Sag T-81/18: Sag anlagt den 9. februar 2018 — Barata mod Parlamentet

23.4.2018   
            
            
               DA
            
            
               Den Europæiske Unions Tidende
            
            
               C 142/53
            
         Sag anlagt den 9. februar 2018 — Barata mod Parlamentet
   (Sag T-81/18)
   (2018/C 142/71)
   Processprog: engelsk
   
      Parter
   
   
      Sagsøger: Joao Miguel Barata (Evere, Belgien) (ved advokaterne G. Pandey, D. Rovetta og V. Villante)
   
      Sagsøgt: Europa-Parlamentet
   
      Sagsøgerens påstande
   
   
               —
            
            
               Indledningsvis fastslås, om fornødent, at vedtægtens artikel 90 er ugyldig og ikke finder anvendelse i denne sag i henhold til artikel 277 i traktaten om Den Europæiske Unions funktionsmåde.
            
         
               —
            
            
               For det første annullation af Europa-Parlamentets afgørelse af 30. oktober 2017 om afslag på sagsøgerens klage i henhold til artikel 90, stk. 2, i vedtægten for tjenestemænd i Den Europæiske Union, indgivet den 19. juni 2017.
            
         
               —
            
            
               For det andet annullation af afgørelserne af 20. marts 2017 fra direktøren for Human Resources Development om ikke at medtage sagsøgeren på udkastet til listen over tjenestemænd udvalgt til at deltage i træningsprogrammet i henhold til certificeringsproceduren 2016 og om afslag på hans anmodning om fornyet prøvelse i henhold til vedtægtens artikel 90, stk. 1.
            
         
               —
            
            
               For det tredje annullation af Europa-Parlamentets afgørelse af 14. februar 2016, hvori sagsøgeren blev underrettet om hans resultater og om, at han ikke var opført på listen over de udvalgte tjenestemænd til certificeringsproceduren 2016.
            
         
               —
            
            
               For det fjerde annullation af Europa-Parlamentets afgørelse af 8. december 2017, hvori sagsøgeren blev underrettet om, at han var blevet indplaceret som nummer 36 ud af 87 ansøgninger til certificeringsproceduren 2016, med det resultat, at han ikke blev medtaget på det relevante udkast til listen.
            
         
               —
            
            
               For det femte annullation af Europa-Parlamentets afgørelse af 21. december 2016 om afslag på fornyet prøvelse af sagsøgerens assessment og score og af hans udelukkelse fra den nævnte certificeringsprocedure.
            
         
               —
            
            
               For det sjette annullation af Europa-Parlamentets interne meddelelse om udvælgelsesprøve 2016/014 af 7. oktober 2016.
            
         
               —
            
            
               Endelig annullation af Europa-Parlamentets udkast til liste over tjenestemænd udvalgt til at deltage i førnævnte træningsprogram i dens helhed.
            
         
               —
            
            
               Sagsøgeren tildeles en erstatning på 50 000 EUR.
            
         
               —
            
            
               Europa-Parlamentet tilpligtes at betale sagsomkostningerne.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført fem anbringender.
   
               1.
            
            
               Første anbringende om anlæggelse af et åbenbart urigtigt skøn og tilsidesættelse af begrundelsespligten, tilsidesættelse af vedtægtens artikel 25, anlæggelse af et åbenbart urigtigt skøn vedrørende de relevante faktiske omstændigheder og dokumenter og tilsidesættelse af artikel 296 i traktaten om Den Europæiske Unions funktionsmåde.
            
         
               2.
            
            
               Andet anbringende om tilsidesættelse af princippet om effektiv retsbeskyttelse, tilsidesættelse af artikel 41 i Den Europæiske Unions charter om grundlæggende rettigheder samt et anbringende om ulovlighed og uanvendelighed i forbindelse med den påståede ulovlighed og uanvendelighed af vedtægtens artikel 90.
            
         
               3.
            
            
               Tredje anbringende om manglende kompetence, tilsidesættelse af meddelelsen om udvælgelsesprøven og af vedtægtens artikel 30, sammenholdt med bilag II til vedtægten, og af pligten til sund og god forvaltning.
            
         
               4.
            
            
               Fjerde anbringende om tilsidesættelse af pligten til god forvaltning i henhold til chartrets artikel 41 og tilsidesættelse af lighedsprincipperne.
            
         
               5.
            
            
               Femte anbringende om tilsidesættelse af artikel 1, 2, 3 og 4 i forordning nr. 1/58 (1), tilsidesættelse af vedtægtens artikel 1d og artikel 28 og tilsidesættelse af artikel 1, stk. 1, litra f), i bilag III til denne vedtægt samt tilsidesættelse af ligebehandlingsprincippet og af princippet om forbud mod forskelsbehandling.
            
         
      (1)  Forordning nr. 1 af 15.4.1958 om den ordning, der skal gælde for Det europæiske økonomiske Fællesskab på det sproglige område (EFT 1952-1958 s. 59).